שר התיירות, ח"כ ד"ר עוזי לנדאו, הגיע אתמול (ה') לסיור במטה הראשי של ארגון "איחוד הצלה" בירושלים. בפני שר התיירות, שהתקבל על ידי הנהלת איחוד הצלה, הוצג התפתחות מודל ההצלה המהירה שפועל כיום בכל רחבי הארץ ולאחרונה מועתק למקומות רבים ברחבי העולם, על-פי תוכנית ששווקה בכנס ועד רבני אירופה שנערך השבוע בבודפשט שבהונגריה, על ידי יו"ר איחוד הצלה, זאב קשש.
כנס מתנדבי התנועה השנתי של משטרת אשדוד התקיים ביום א' האחרון. הכנס בו השתתפו כ 65 מתנדבים המרשים נערך במעמד מפקד תחנת אשדוד סנ"צ נועם שקל, ראש משרד התנועה רפ"ק יוסי בכר, קצין שיטור וקהילה רפ"ק דביר ארובס וק' אגף המבצעים של התחנה פקד אדי בוחבוט.
לחדר המיון במרכז הרפואי זיו בצפת הובאה על ידי מד"א נערה בת 17 אשר נפגעה מחץ שחדר לידה במהלך פעילות בחץ וקשת באתר תיירות בצפון במסגרת טיול שנתי של בית ספרה. לדברי הנערה, כאשר מתחה בכוח את הקשת על מנת לירות חץ לעבר המטרה, נשבר החץ, התפצל - וחלקו חדר בעוצמה לבוהן שאחזה בקשת.
בערב מיוחד שערך מד"א כהכרת תודה לאלפי מתנדבי ארגוני ההצלה החרדיים הפועלים עמו בשיתוף פעולה, לקחו חלק כ-2,500 מתנדבים ובני משפחתם, לצד ראשי מד"א והנהלת הארגון * את הערב כיבדו בנוכחותם יו"ר ש"ס, חה"כ הרב אריה דרעי וסגן שר הבריאות לשעבר ח"כ הרב יעקב ליצמן * לסיום, נהנו המתנדבים מהופעתו של גדול הזמר החסידי יעקב שוואקי.
מטה מחוז חוף של הרשות הארצית לכבאות והצלה אירח היום בתחנה אזורית חיפה את מטה מחוז צפון של שירות בתי הסוהר, וזאת כחלק מסבב מפגשים עם מטות גופי חירום וביטחון מקבילים. בעת ביקורם זכו האורחים לצפות בתצוגת תכלית של לוחמי האש בה תורגלו תרחישי כיבוי וחילוץ מגובה.
בטקס חגיגי במעמד נשיא אוניברסיטת בר אילן, דיקאן הפקולטה לרפואה בגליל ראשי רשויות, מנהל אזור הגליל במשרד לפיתוח הנגב והגליל , הנהלת המרכז הרפואי פדה, פוריה וחברי הצוות הונחה אבן הפינה למעבדות המחקר.
עיריית עכו קיימה השבוע הפנינג לתושבי שכונת החרמון בעיר. ההפנינג הוא פרי יוזמה משותפת של שלוחת העירייה בשכונה, החברה למתנ"סים ותכנית מוטב יחדיו. ההפנינג נועד בין השאר לחשוף את הפעילות הקהילתית של שלוחת העירייה בשכונה יחד עם השותפים. בהפנינג השתתפו בין השאר עוזר ראש העיר דודו חזן, מנהל רשת המתנ"סים בעכו יוסי כהן, מנהלי השלוחה והפעילים הקהילתיים.
תאונת דרכים חזיתית אירעה בין משאית לרכב פרטי בכביש 90 בין קיבוץ יטבתה לגרופית. חובשים ופאראמדיקים כונני מד"א רכובים על אופנועים, אמבולנסים, ניידות טיפול נמרץ ומסוק מד"א העניקו טיפול לגבר כבן 45 עם פגיעת ראש ופגיעה רב מערכתית, שפונה במסוק מד"א לבי"ח יוספטל באילת כשהוא מורדם ומונשם.
אתמול בבוקר נצבעה חצר בית הספר בפזורת אלפורעה משעות הבוקר המוקדמות בכחול במסגרת המיזם "דרך בטוחה" אותו התווה מפקד המחוז הדרומי ניצב יורם הלוי עם כניסתו לתפקיד להידוק וחיזוק הקשר הקהילתי עם המגזר הבדואי. מפקד תחנת ערד סנ"צ דוד שריקי ציין כי מדובר ביום קהילה מרגש בו השתתפו תלמידים רבים ואשר תרם להכרות ולחיזוק הקשר עימם.
יוסי ורדי, ראש המועצה האזורית עמק הירדן, דודו פרץ, מנכ"ל המועצה ומנהלי מחלקות המועצה הגיעו למפגש חגיגי במרכז הרפואי ע"ש ברוך פדה פוריה. בפתח המפגש ביקשו האורחים להיפרד ממנהל המרכז הרפואי הקודם , יוסי ורדי ציין את תרומתו המשמעותית של ד"ר פרבשטיין לבית החולים ולאזור כולו ב25 השנים בהן שימש כמנהל בית החולים, יוסי ורדי העניק לד"ר פרבשטיין תעודת הוקרה".
לאחר פגישתם בשולי פסגת הביטחון הגרעיני בהאג הכריזו שר המודיעין, ד״ר יובל שטייניץ, ושר החוץ הקנדי ג'ון בירד על פרוייקט משותף לפיתוח יכולות לזיהוי גרעיני פלילי שיהווה צעד חשוב במאבק הבינלאומי למניעת טרור גרעיני. השר שטייניץ ציין כי ״בגלל איומי הטרור במזרח התיכון ובעולם כולו ישנה חשיבות עצומה לטכנולוגיות לזיהוי המקור של מתקפה גרעינית".
חגיגה בערבה: חקלאי עין יהב גידלו דלעות ענק שמגיעות לאורך של למעלה ממטר ומשקלן מגיע עד 40 ק"ג. את הדלעות גידלו החקלאים רמי שדה ושוני גל שנעזרו בתנאי מזג האויר המצוינים בערבה, בשמש שמאירה כמעט בכל ימי החורף ובמי ההשקיה המיוחדים כדי להגיע לגודל הענק. בניגוד לדלעות הנפוצות, בדלעות הענק של עין יהב אין אויר ולכן משקלן גדול במיוחד.
שני אקדחים נתפסו הבוקר בחצר בית בכפר בענה במהלך פעילות בילוש ומודיעין תחנת כרמיאל ,יחידת אורגן כרמיאל , יס"מ צפון , "שחר 101" של מג"ב ויחידת כלבנים צפון. נעצרו שני חשודים בשנות ה-20 בחשד להחזקת כלי הנשק בניגוד לחוק , החשודים הועברו לחקירה בתחנת כרמיאל.
בחדר המבצעים של תחנת כבאות והצלה ירושלים התקבלה קריאה על שריפה בהאנגר של משאיות וקרונות קירור באזור התעשייה בעטרות בצפון ירושלים. למקום הוזנקו 5 צוותי כיבוי , הצוותים שהגיעו למקום ראו כי בתוך האנגר 3 קרונות קירור מלאות בסחורה בוערות כליל וכן 2 משאיות נוספות בוערות.